ફિલ્મમાં ત્રીજું મહત્વનું કૅરૅક્ટર અસલમ શેખ (નવાઝુદ્દીન) પણ છે. સાજન રિટાયર થાય એ પછી અસલમે તેની જગ્યા લેવાની છે. સાજનને અસલમ સહેજ પણ ગમતો નથી, પણ જેમ-જેમ તેના અને ઇલાના સંબંધો આગળ વધવા માંડે છે એમ-એમ તેના અસલમ પ્રત્યેના અણગમાઓ પણ દૂર થવા માંડે છે. કહેવાનો ભાવાર્થ એ છે કે જો તમને જિંદગી જીવવા જેવી લાગવા માંડે તો એ જિંદગીમાં આવતી તમામ રાહ અને એ રાહના રાહદારીઓ પણ ગમવા માંડતા હોય છે.